《赠潘咨少伯》
清代·梅曾亮

当年豪士客扶风，曾以乡兵占首功。谈笑尚惊黄鹞子，行藏欲问白凫翁。

雨中裹饭勤深友，日下翻经折钜公。莫讶元文难索解，应知并世有扬雄。

作者简介：（1786—1856）江苏上元人，字伯言。道光三年进士，官户部郎中。师事桐城派姚鼐，专力古文，居京师二十余年，有盛名。诗亦清秀。晚年主讲扬州书院。有《柏枧山房文集》。